Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 4. A környezetvédelmi felügyelőségek által beszedett bírságok felhasználásáról az egyes elkülönített állami pénzalapokról szóló 1992. évi LXXXIII. törvény, valamint a környezetvédelmi törvény rendelkezik. Eszerint az ilyen címen befolyó összeg 70%-a a környezetvédelmi és területfejlesztési
Paragraph Index: 1084

4. A környezetvédelmi felügyelőségek által beszedett bírságok felhasználásáról az egyes elkülönített állami pénzalapokról szóló 1992. évi LXXXIII. törvény, valamint a környezetvédelmi törvény rendelkezik. Eszerint az ilyen címen befolyó összeg 70%-a a környezetvédelmi és területfejlesztési miniszter által kezelt Központi Környezetvédelmi Alapba kerül. Az Alap bevételeit és kiadásait e törvényben meghatározott jogcímenként, illetve összevont jogcímenként bemutatott költségvetését és zárszámadását a költségvetési és zárszám- 1999/18/II. szám adási törvényjavaslat részeként az Országgyűlés hagyja jóvá. Az Alap költségvetéséről és annak végrehajtásáról a közvéleményt legalább félévenként tájékoztatni kell. A környezetvédelmi bírságokból befolyó összeg fennmaradó 30%-a a környezetszennyezéssel érintett települési önkormányzatokhoz kerül. III. A vizsgálat megállapításai A Polgári Törvénykönyv, az adatvédelmi törvény és a környezetvédelmi törvény hivatkozott rendelkezéseinek összevetésével megállapítható, hogy a panaszosok által kért adatok bárki által megismerhető közérdekű adatok.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes